b'\n_START_ARTICLE_\nAssiris\n_START_SECTION_\nGuerra de l\'Iraq\n_START_PARAGRAPH_\nDespr\xc3\xa9s de la invasi\xc3\xb3 americana els assiris van ser perseguits pels extremistes musulmans. En alguns llocs, com Dora, un barri al sud-oest de Bagdad, el 90% dels assiris van haver de fugir o van ser assassinats. Church Bombings in Iraq Since 2004.  Aina.org [Consulta: 16 novembre 2008]. El ressentiment contra l\'ocupaci\xc3\xb3 americana es revenjava amb els cristians locals. Tamb\xc3\xa9 altres fets, com la publicaci\xc3\xb3 d\'uns dibuixos de Mahoma en una revista danesa, i unes desafortunades declaracions de Benet XVI van ser revenjades contra els assiris. Des de l\'inici de la Guerra de l\'Iraq el 2003 unes 46 esgl\xc3\xa9sies cristianes o monestirs van patir bombes o atacs seriosos.\n_START_SECTION_\nP\xc3\xa0tria\n_START_PARAGRAPH_\nEls assiris s\xc3\xb3n considerats un poble ind\xc3\xadgena de l\'Orient Mitj\xc3\xa0 amb origen a la zona entre el Tigris i l\'Eufrates. A l\'Iraq hi viuen un mili\xc3\xb3 i mig d\'assiris, a S\xc3\xadria 877.000 i a l\'Iran uns 80.000. A Tur Abidin, a Turquia, considerada la p\xc3\xa0tria dels sir\xc3\xadacs o arameus, nom\xc3\xa9s en queden 3.000 i a tota Turquia uns 15.000. Despr\xc3\xa9s del 1915, durant el genocidi, molts assiris i sir\xc3\xadacs van fugir a altres pa\xc3\xafsos de l\'Orient Mitja, a la R\xc3\xbassia sovi\xc3\xa8tica i a pa\xc3\xafsos occidentals. Mig mili\xc3\xb3 viuen a Europa (Alemanya, Su\xc3\xa8cia). Les comunitats m\xc3\xa9s grans s\xc3\xb3n les de S\xc3\xb6dert\xc3\xa4lje, Chicago i Detroit._NEWLINE_Ells mateixos afirmen ser descendents dels antics accadis, qui, sota Sargon I d\'Accad, foren la classe dirigent d\'Ass\xc3\xadria. Babil\xc3\xb2nia (Sumer i Accad) fou un territori sotm\xc3\xa8s a Ass\xc3\xadria. El t\xc3\xadtol de "rei de Babil\xc3\xb2nia" era "Rei de Sumer i Accad" com a transliteraci\xc3\xb3 de l\'accadi \xc5\xa0\xc4\x81r Mat \xc5\xa0\xc5\xabmer\xc4\xab \xc5\xab Akkad\xc4\xab. Finalment, les tribus aramees foren assimilades a l\'Imperi Assiri i la seva llengua esdevingu\xc3\xa9 dominant, mentre que emergien cultures de formes diferents a l\'Ass\xc3\xadria. Avui, a certes \xc3\xa0rees del territori assiri, la identificaci\xc3\xb3 amb la comunitat dep\xc3\xa8n de la vila d\'origen de la persona (veure Llista de viles ass\xc3\xadries) o denominaci\xc3\xb3 cristiana, com cat\xc3\xb2lics caldeus.\n_START_SECTION_\nIdentitat\n_START_PARAGRAPH_\nEls assiris estan dividits en diverses esgl\xc3\xa9sies (vegeu apartat "Religi\xc3\xb3") i parlen diferents dialectes neo arameus que a m\xc3\xa9s a m\xc3\xa9s molts poden llegir i escriure. Existeixen fortes pressions perqu\xc3\xa8 s\'identifiquen com a \xc3\xa0rabs. Els assiris eren el 5% de la poblaci\xc3\xb3 de l\'Iraq abans de la guerra (2003) per\xc3\xb2 el seu nombre ha baixat considerablemt i ha pujat el nombre a S\xc3\xadria. A Turquia se\'ls pressiona per identificar-se com a turcs i al Kurdistan com a kurds. A S\xc3\xadria estan desapareixent com a grup \xc3\xa8tnic separat a causa de l\'assimilaci\xc3\xb3 i nom\xc3\xa9s subsisteixen a les zones m\xc3\xa9s a\xc3\xafllades.\n_START_SECTION_\nLlengua\n_START_PARAGRAPH_\nLa majoria dels assiris parlen una forma moderna de sir\xc3\xadac, una forma d\'arameu. Totes ells s\xc3\xb3n classificades com a lleng\xc3\xbces neoaramees. La llengua neoaramea que parlen els assiris deriva de l\'antic arameu, llengua franca a l\'imperi neoassiri despla\xc3\xa7ant a l\'antic dialecte sem\xc3\xadtic accadi\xc3\xa0. L\'arameu fou la llengua del comer\xc3\xa7, els negocis i les comunicacions i va esdevenir llengua vernacular a Ass\xc3\xadria. L\'acadi\xc3\xa0 s\'havia extingit el segle\xc2\xa0i encara que algunes paraules van sobreviure en el neoarameu._NEWLINE_Els llenguatges neoarameus orientals inclouen com a dialectes tant el caldeu i el turoyo com l\'assiri propi; s\'escriuen en escriptura sir\xc3\xadaca derivada de l\'antic alfabet aramaic._NEWLINE_Els assiris l\xc3\xb2gicament parlen la llengua del pa\xc3\xads on viuen o en molts casos dues lleng\xc3\xbces (per exemple \xc3\xa0rab i kurd, o \xc3\xa0rab i turc). Els assiris anomenen a la llengua (formada com s\'ha dit per diversos dialectes) suret o soureth. A S\xc3\xadria s\'ha trobat una est\xc3\xa0tua amb inscripcions ass\xc3\xadries i aramees que sembla ser el primer testimoni de l\'arameu._NEWLINE_El neoarameu conserva moltes similaritats amb l\'arameu imperial (antic arameu). Els primers visitants europeus a Mesopot\xc3\xa0mia en els temps moderns van trobar un poble que s\'identificava com a assiris i homes que portaven noms antics assiris com Sargon i Senaquerib. Els assiris exhibeixen un fort grau de continu\xc3\xaftat ling\xc3\xbc\xc3\xadstica, religiosa i cultural des del temps dels grecs cl\xc3\xa0ssics, a trav\xc3\xa9s de perses, parts, bizantins, sass\xc3\xa0nides, \xc3\xa0rabs, turcmans, perses i turcs otomans. No obstant la seva descend\xc3\xa8ncia directa dels antics assiris o neobabilonis, defensada pels nacionalistes assiris, ha estat disputada per alguns historiadors, per\xc3\xb2 altres hi donen suport com H.W.F. Saggs, Robert D. Biggs i Simo Parpola i per a iranologistes com Richard Nelson Frye.\n_START_SECTION_\nCultura\n_START_PARAGRAPH_\nLa cultura ass\xc3\xadria est\xc3\xa0 en gran part influ\xc3\xafda per la religi\xc3\xb3. La llengua es lliga a l\'esgl\xc3\xa9sia tamb\xc3\xa9 perqu\xc3\xa8 utilitza la llengua sir\xc3\xadaca en la lit\xc3\xbargia. Es fan festivals religiosos en festes com Pasqua i Nadal. Hi ha tamb\xc3\xa9 un festival al Kha b-nisan (equinocci vernal)._NEWLINE_La gent sovint saluda i diu ad\xc3\xa9u als parents amb un pet\xc3\xb3 a cada galta i dient "La pau t\'acompanyi". Altres reben amb una encaixada de m\xc3\xa0, nom\xc3\xa9s amb la m\xc3\xa0 dreta, ja que segons la tradici\xc3\xb3 la m\xc3\xa0 esquerra est\xc3\xa0 associada amb el mal. Similarment, les sabates no poden quedar afrontant una a l\'altra, un no pot tenir els seus peus encarant-se amb qualsevol directament, xiular de nit \xc3\xa9s despertar mals esperits, etc._NEWLINE_Hi ha molts costums assiris que s\xc3\xb3n comuns a altres cultures de l\'Orient Mitj\xc3\xa0. Un pare posar\xc3\xa0 sovint un penjoll a la seva criatura per a evitar "el mal d\'ull". Escopir a qualsevol o a les seves pertinences \xc3\xa9s vist com a insult greu.\n_START_SECTION_\nRoba tradicional\n_START_PARAGRAPH_\nLa roba ass\xc3\xadria varia de poble a poble. La roba \xc3\xa9s normalment de colors blau, vermell, verd, groc i morat. Tots aquests colors tamb\xc3\xa9 es poden utilitzar com a brodats en una pe\xc3\xa7a de roba blanca de roba. La decoraci\xc3\xb3 \xc3\xa9s pr\xc3\xb2diga i a vegades inclou joieria.\n_START_SECTION_\nCuina\n_START_PARAGRAPH_\nLa cuina \xc3\xa9s similar a altres cuines de l\'Orient Mitj\xc3\xa0. \xc3\x89s rica en grans, carns, patata, tom\xc3\xa0quet i arr\xc3\xb2s; aquest darrer normalment \xc3\xa9s servit amb tots els \xc3\xa0pats acompanyats per un estofat que es posa t\xc3\xadpicament sobre l\'arr\xc3\xb2s. El te \xc3\xa9s una beguda popular, i hi ha tamb\xc3\xa9 uns quants plats de postres, aperitius, i begudes.\n_START_SECTION_\nNoms\n_START_PARAGRAPH_\nEls noms accadians estan testimoniats al per\xc3\xadode sass\xc3\xa0nida abans que fossin canviats per noms b\xc3\xadblics. Aquestos, en les seves variants d\'\xc3\xa0rab, sir\xc3\xadac i angl\xc3\xa8s s\xc3\xb3n ara tradicionals. Els noms com Daniel, David, Gabriel, Jordi, Jacob, Josep, Tom\xc3\xa0s, Pere, Jaume, Joan, Elies i Maria s\xc3\xb3n d\'origen religi\xc3\xb3s clar, encara que molts dels noms esmentats s\xc3\xb3n en arameu. Als nens se\'ls donen sovint noms b\xc3\xadblics, i, per patriotes assiris, noms assiris com Ashur, Sargon, Shamiram, Nineveh, Ninos, Nimrod, etc. i pels nacionalistes arameus/sir\xc3\xadacs, noms arameus/sir\xc3\xadacs com Abgar, Aram, Afrem, Aryu, etc. Tamb\xc3\xa9 es donen noms francesos com Jean, Pierre, Lawrence. Els noms d\'origen turc i \xc3\xa0rab s\xc3\xb3n tamb\xc3\xa9 habituals. A Turquia els noms s\xc3\xb3n predominantment turcs com a resultat del dret turc que prohibeix als assiris batejar amb noms assiri als seus fills, i el nom assiri passa a ser un renom.\n_START_SECTION_\nGen\xc3\xa8tica\n_START_PARAGRAPH_\nUn estudi gen\xc3\xa8tic de finals sel segle\xc2\xa0xx dirigit per Cavalli-Sforza, Paolo Menozzi i Alberto Piazza mostra que els assiris tenen un perfil gen\xc3\xa8tic diferenciat. Les an\xc3\xa0lisis gen\xc3\xa8tiques dels assiris de l\'Iran demostra que tots s\xc3\xb3n propers gen\xc3\xa8ticament amb molt poca aportaci\xc3\xb3 o barreja externa dels musulmans perses; el codi gen\xc3\xa8tic dels assiris iranians \xc3\xa9s molt proper al del conjunt dels assiris. Cavalli-Sforza i els altres afegeixen "els assiris s\xc3\xb3n un grup homogeni suposadament originari d\'Ass\xc3\xadria, al nord de l\'Iraq, i s\xc3\xb3n cristians i probablement descendents dels seus hom\xc3\xb2nims antics". Les dades gen\xc3\xa8tiques s\xc3\xb3n compatibles amb la hist\xc3\xb2ria i amb el paper de la religi\xc3\xb3 en el manteniment d\'una identitat ass\xc3\xadria separada durant l\'\xc3\xa8poca cristiana fins avui.'